Vladimír Brodziansky

Vladimír Brodziansky (* 8. máj 1994, Prievidza) je slovenský profesionálny basketbalista a reprezentant. V súčasnosti hrá za tím Joventut Badalona v španielskej extralige.

 Univerzitná kariéra 
V auguste 2014 odišiel do USA. Tu študoval a hral jednu sezónu basketbal za klub Pratt Community College s priemerom 15,3 bodu a 8,8 doskoku na zápas. Následne prestúpil do tímu TCU Horned Frogs, kde hrával pod trénerom Trentom Johnsonom.

Po príchode nového trénera do TCU, Jamieho Dixona, začal Brodziansky vylepšovať svoju silu, váhu a výdrž. Pri víťazstve TCU nad Iowa State Cyclones 16. januára 2016 zaznamenal 25 bodov, 14 doskokov a 3 bloky, čo mu vynieslo ocenenie Hráč týždňa súťaže Big 12.http://www.star-telegram.com/sports/college/big-12/texas-christian-university/article127069134.html Brodziansky bol vo svojom prvom roku v Big 12 vybraný do Druhého All-star súťaže a do Obranného tímu. Bol kľúčovou súčasťou úspechu tímu pri zisku NIT, s priemerom 14,1 bodu na zápas a 82 blokmi (druhý najvyšší počet za sezónu v histórii klubu).http://www.star-telegram.com/sports/college/big-12/texas-christian-university/article178462826.html

Vo svojej seniorskej sezóne bol v úvode vybraný do predsezónneho all-star tímu súťaže. Celkovo v sezóne mal priemer 15,1 bodu, 5,1 doskoku a 1,6 bloku na zápas. Úspešnosť streľby z poľa bola na úrovni 57,7 % (tretia najvyššia v lige).
V roku 2018 bol finalistom ocenení Senior CLASS Award a Kareem Abudl-Jabber Center of the Year Award.http://www.star-telegram.com/sports/college/big-12/texas-christian-university/article203779529.html V sezóne bol vybraný do tretieho All-star tímu súťaže. Viedol TCU k celkovej rekordnej bilancii 21 víťazstiev a 12 prehier a celkovému 6. miestu v NCAA turnaji. V jeho záverečnej hre za TCU Horned Frogs jeho tím prekvapujúco prehral s klubom Syracuse Orange 52-57, Brodziansky dosiahol 13 bodov.http://tdn.com/sports/retreivers-shock-top-seed-virginia/article_740d61c3-f123-55e9-aa2a-7d5679a6f4f9.html

 Profesionálna kariéra 
Počas draftu NBA v roku 2018 nebol draftovaný, avšak počas letnej ligy NBA podpísal zmluvu s klubom Cleveland Cavaliers. 31. júla 2018 podpísal zmluvu so španielskym klubom Obradoiro CAB hrajúcim španielsku extraligu ACB. 

Vo februári 2020 získal ocenenie slovenský basketbalista roka 2019 suverénne so ziskom 3462 bodov, druhý Michal Baťka mal 1303 bodov.

 Referencie 

 Externé odkazy 
Profil na stránke tímu TCU Horned Frogs 

Kategória:Slovenskí basketbalisti
Kategória:Osobnosti z Prievidze